У сёлетнім набажэнстве прымуць удзел дэлегаты розных хрысціянскіх Цэркваў і супольнасцяў, у тым ліку: Мітрапаліт Італьянскі Генадзій (Зервас), у якасці прадстаўніка Канстантынопальскага Патрыярхата, і епіскап Дэвід Моксан, прадстаўнік Архіепіскапа Кентэрберыйскага пры Апостальскай Сталіцы і кіраўнік Англіканскага цэнтра ў Рыме. Удзельнікі сустрэчы памоляцца аб аздараўленні ранаў і падзелаў, якія працягваюць існаваць паміж вучнямі Хрыста, а таксама будуць прасіць Бога аб абароне хрысціян, якія падвяргаюцца пераследу. Папская музычная Сікстынская капэла і хор Вэстмінстэрскага абацтва ўпрыгожаць малітву спевам.